Stortingsvalget 2005

Stortingsvalget 2005 var et riksvalg i Norge, der det ble valgt delegater til Stortinget for perioden 2005–2009. Valget ble avholdt mandag 12. september 2005. Alle norske borgere som fylte 18 år innen utgangen av 2005, hadde stemmerett. 3 421 741 personer hadde stemmerett ved valget.
Det var to klare regjeringsalternativer før valget: Den sittende regjeringen bestående av Høyre, Kristelig Folkeparti og Venstre, med Kjell Magne Bondevik (KrF) som statsministerkandidat, og det rød-grønne regjeringsalternativet bestående av Arbeiderpartiet, Sosialistisk Venstreparti og Senterpartiet, som hadde Jens Stoltenberg (Ap) som sin statsministerkandidat. Arbeiderpartiet ble største parti med 32,7 % av stemmene. Rødgrønn side fikk totalt 87 mandater og dermed flertall. Dette førte til at Kjell Magne Bondeviks andre regjering gikk av og ble erstattet av Jens Stoltenbergs andre regjering. Stoltenberg-regjeringen ble sittende i hele stortingsperioden og gjenvalgt i 2009. Største parti på borgerlig side ble Fremskrittspartiet med 22,1 % av stemmene. Lars Sponheims Venstre gjorde også et godt valg, med 5,9 % og 10 mandater.


== Valgresultat ==


=== Nasjonalt ===
Valgdeltakelsen var 77,4 %.


=== Valgkretsene ===


==== Mandatfordeling og endringer fra 2001 ====
markerer det partiet som oppnådde utjevningsmandat i hver valgkrets


== Partier ==
Følgende 21 partier stilte til valg. Det totale antallet kandidater var 3 814
Abort-motstanderne: stilte lister i Østfold, Akershus, Oslo, Aust-Agder, Vest-Agder, Rogaland og Hordaland
Demokratene i Norge: stilte lister i samtlige fylker
Det Liberale Folkepartiet: stilte lister i Oslo og Hordaland
Det norske Arbeiderparti: stilte lister i samtlige fylker
Fremskrittspartiet: stilte lister i samtlige fylker
Høyre: stilte lister i samtlige fylker
Kristelig Folkeparti: stilte lister i samtlige fylker
Kristent Samlingsparti: stilte lister i samtlige fylker unntatt Buskerud og Vestfold
Kystpartiet: stilte lister i samtlige fylker
Miljøpartiet De Grønne: stilte lister i samtlige fylker unntatt Hedmark, Telemark, Aust-Agder, Sogn og Fjordane og Finnmark
Norges Kommunistiske Parti: stilte lister i Østfold, Oslo, Hedmark, Buskerud, Vestfold, Vest-Agder, Hordaland, Sør-Trøndelag, Nordland, Troms og Finnmark
Norsk Republikansk Allianse: stilte liste i Sør-Trøndelag
Pensjonistpartiet: stilte lister i samtlige fylker unntatt Sogn og Fjordane, Møre og Romsdal, Nord-Trøndelag, Troms og Finnmark
Pilsens Samlingsparti: stilte liste i Vest-Agder
Reformpartiet: stilte lister i Østfold, Akershus, Oppland, Vestfold, Rogaland og Møre og Romsdal
Rød Valgallianse: stilte lister i samtlige fylker
Sámeálbmot Bellodat (Samefolkets Parti): stilte liste i Finnmark
Samfunnspartiet: stilte liste i Nordland
Senterpartiet: stilte lister i samtlige fylker
Sosialistisk Venstreparti: stilte lister i samtlige fylker
Venstre: stilte lister i samtlige fylker


== Mandatfordeling ==
Ved valget i 2005 ble antallet stortingsrepresentanter utvidet med 4 mandater, til 169. Ordningen med utjevningsmandat ble utvidet fra åtte fordelt mellom de største valgkretsene, til nitten og ett mandat for hvert fylke. Disse blir fordelt slik:


== Valgkampen ==


=== Regjeringsalternativene ===
Det var to relativt klare regjeringsalternativer ved dette valget: Den sittende regjeringen bestående av Høyre, Kristelig Folkeparti og Venstre, med Kjell Magne Bondevik som statsministerkandidat og det rød-grønne regjeringsalternativet, med Arbeiderpartiet, Sosialistisk Venstreparti og Senterpartiet. Dette alternativet hadde Jens Stoltenberg som sin statsministerkandidat.


=== Uenigheter ===
På en pressekonferanse 20. juni erklærte leder for Fremskrittspartiet, Carl I. Hagen, at han ikke under noen omstendigheter ville støtte en regjering ledet av statsminister Kjell Magne Bondevik.
På den rød-grønne siden var det blant annet utenrikspolitiske uenigheter. Aps tidligere leder Thorbjørn Jagland angrep SVs utenrikspolitikk offentlig.


=== LO ===
Landsorganisasjonen hadde denne gangen bestemt seg for å være med å sette dagsordenen for valget. LO hadde igjennom kampanjen Du bestemmer – LO på din side spurt alle sine 850 000 medlemmer om hva de mente burde være temaer som skulle forme debatten før valget. Det var tidlig klart at LO ville bli en viktig støttespiller for det rødgrønne alternativet, og LO-leder Gerd-Liv Valla ble sammen med Jan Davidsen i Fagforbundet og Kjell Bjørndalen i Fellesforbundet valgt inn i Aps sentralstyre før kampanjen var avsluttet.
Den borgerlige siden angrep LOs rolle i sterke ordelag, og det ble mer enn antydet at LOs finansielle støtte til Ap og SV var korrupsjon satt i system. Særlig var språkbruken fra Høyre, Venstre og Frp hard. Høyre og de andre regjeringspartiene tapte stort blant LO-medlemmene ved valget, mens Frp og de rødgrønne fikk en høyere oppslutning enn ved valget i 2001. To tredjedeler av LO-medlemmene stemte på et av de rødgrønne partiene.


== Skolevalget 2005 ==
Skolevalget ble avholdt 5.–6. september for elever på den videregående skole, og pleier å gi en pekepinn på om partier går opp eller ned i forhold til forrige valg.


=== Resultat ===
Fremskrittspartiet, 25,1 % (ned 0,6 prosentpoeng fra skolestortingsvalg 2003)
Arbeiderpartiet, 22,1 % (opp 8,7 prosentpoeng)
Sosialistisk Venstreparti, 16,7 % (ned 4,8 prosentpoeng)
Høyre, 11,6 % (ned 1,3 prosentpoeng)
Senterpartiet, 7,1 % (opp 0,1 prosentpoeng)
Rød Valgallianse, 4,2 % (ned 0,4 prosentpoeng)
Kristelig Folkeparti, 3,7 % (à prosentpoeng)
Venstre, 3,1 % (ned 0,3 prosentpoeng)120 316 stemmer ble kjent gyldig.


== Gjennomføring av valget ==


=== Forhåndsstemming ===
Det var mulig å forhåndsstemme i perioden 10. august til 9. september. I utlandet kunne man stemme fra og med 1. juli. 452 488 personer forhåndsstemte. 


=== Todagersvalg ===
I enkelte kommuner var det også mulighet for å stemme søndag 11. september. Her er en ufullstendig liste over kommuner som tillot dette. 

Bodø*
Fet
Lillehammer
Gausdal
Kongsberg
Nore og Uvdal
Rælingen
Ski
Vindafjord (Hadde også kommunestyrevalg og direkte valg på ordfører grunnet kommunesammenslåing med Ølen)
Øvre Eiker
Nord-Odal*Kun i sentrale strøk


=== Valgobservatører ===
27 valgobservatører fra landene Kirgisistan, Tadsjikistan, Kasakhstan, Usbekistan, Georgia, Aserbajdsjan, Armenia og Moldova ble sendt til Norge for å observere at stemmeavgivning og opptelling går riktig for seg. Seks kommuner fikk besøk av valgobservatørene. Valgobservasjonen var et samarbeidsprosjekt mellom Norsk utenrikspolitisk institutt og Den norske Helsingforskomité.


=== Uregelmessigheter ===
Et valglokale i Holtålen kommune i Sør-Trøndelag ble midlertidig stengt da en velger oppdaget at det manglet stemmesedler til partiet Venstre. Stemmelokalet åpnet igjen da de mottok stemmesedler til Venstre.De utenlandske valgobservatørene og flere velgere var også kritiske til at man ved flere valglokaler ikke måtte vise legitimasjon for å avgi stemme. Velgerne trengte heller ikke å signere i manntallet, slik praksis er i flere andre land. Det ble også oppdaget at noen velgere brettet stemmeseddelen feil vei og at flere var inne i samme stemmeavlukke samtidig. Reaksjonene førte til at praksisen ble endret foran kommunestyre- og fylkestingsvalget 2007 slik at det nå er krav om å vise legitimasjon for å avgi stemme.


== Representanter ==

Totalt fikk den borgerlige siden (Frp, Høyre, KrF og Venstre) inn 82 representanter på tinget. Totalt 1 288 842 stemmer. Partiene fremstod imidlertid ikke som ett samlet regjeringsalternativ.
Det rødgrønne regjeringsalternativet (Ap, SV og Sp) fikk totalt inn 87 representanter. Totalt 1 266 490 stemmer.
Ap ble det klart største partiet og fikk inn 61 representanter. Ap var også det partiet med størst fremgang fra forrige valg.
To av de mindre partiene, RV og Kystpartiet, lå an til å komme inn på Stortinget på de fleste meningsmålinger før valget. Tidlig i stemmetellingen lå de an til å komme inn på tinget, men det endte med at Kystpartiet mistet sin ene representant.


== Se også ==
Sametingsvalget 2005
Stortingsvalg
Stemmerett
Sperregrense
Liste over stortingsrepresentanter 2005–2009


== Referanser ==


== Eksterne lenker ==
«Statistisk sentralbyrås temaside om Stortingsvalget 2005». 16. februar 2006. Besøkt 21. august 2018. 
«08219: Stortingsvalet. Valde representantar, etter kjøn og politisk parti (F) 1945 - 2017». Statistisk sentralbyrå. Besøkt 23. august 2018. 
Internasjonale valgobservatører til Norge – Den norske Helsingforskomité